મુળ રાજસ્થાનના પુનાવલી ગામના વતની અને હાલ ગોંડલનાં ભરૂડી ગામની સીમમાં આવેલા પેન્ટાગોન કારખાનામાં રસોઈ બનાવવાનું કામ કરતો લક્ષમણસિંહ મોહનસિંહ ચૌહાણ નામના રજપુત યુવાને ગોંડલ તાલુકા પોલીસમાં ફરિયાદ નોંધાવી છે કે પેન્ટાગોન  કારખાનાના માલિક અને ગોંડલ પાલિકાના વિજળી શાખાના ચેરમેન રવિ કાલરીયા, સીકયુરીટી ઈન્ચાજર્ શૈલેષ ફૌજી, ભોજપરાનો અક્ષય ઉર્ફે ભાણો રમણીક ચોવટીયા તથા કારખાનામાં કેન્ટીંગનો કોન્ટ્રાકટ ચલાવતા અને રાજકોટમાં ૧૫૦ ફુટ રીંગ રોડ પર ગ્રીનલેન્ડ એપાર્ટમેન્ટમાં રહેતો વિનોદ ગોપાલ ડઢાણીયા નાનામવા રોડ ઉપર રહેતો આશિષ જમનાદાસ ટીલવા તથા અશોક રૈયાણી સહિતના શખ્સોએ કારખાનામાં હતા ત્યારે શંકરરામ નામનો શ્રમિક યુવાન કારખાનાની ઓફિસમાં આંટા મારતો હોય તેવું સીસીટીવીમાં ફુટેજ હોય તેમ કહી શંકર રામ ઓફિસમાં ચોરી કરવા ગયો હોવાનું ચોરીનું આળ મુકી પ્લાસ્ટીકના પાઈપ તથા ઢીકાપાટુનો માર મારી શંકરરામની હત્યા કરી નાખી ઉપરોકત શખ્સોએ કારખાનામાં લગાવેલા સીસીટીવી કેમેરામાંથી યુવાનને માર મારતા હોય તેવું રેકોડર્ીંગ ડિલીટ કરી નાખતા પોલીસમાં ફરિયાદ નોંધાવતા ગોંડલ તાલુકા પોલીસ મથકના પીએસઆઈ એ. વી. જાડેજા તથા રાઈટર ધમભા સહિતનો સ્ટાફ ઘટના સ્થળે દોડી જઈ પ્રાથમિક તપાસ હાથધરી યુવાનની હત્યા કરવાના ગુનામાં અક્ષય ઉર્ફે ભાણો રમણીક ચોવટીયા, વિનોદ ગોપાલ ડઢાણીયા અને આશિષ જમનાદાસ ટીલવા સહિત ત્રણ શખ્સોની ધરપકડ કરી હતી જયારે નાસી ગયેલો કારખાનાનો માલિક અને ગોંડલ પાલિકાનો વિજળી શાખાનો ચેરમેન રવિ કાલરીયા તથા શૈલેષ ફૌજી અને અશોક રૈયાણી નાસી ગયેલા ત્રણ અન્ય શખ્સોની શોધખોળ આદરી છે.